Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 606/12/8810	Spišská Nová Ves, 25.3.2014
EEČ : 2-68-476-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Spišská Nová Ves
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
9. 11. 2012 o 16.00 h v Hrabušiciach, na ulici Lúčnej, cez neuzamknutú bráničku vošiel do ohradeného dvora rodinného domu č. 549 a z neuzamknutej garáže zobra bicykel zn. Kellys v hodnote 450,- € ku škode XXXXX

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Policajt Obvodného oddelenia PZ v Spišskej Novej Vsi stíhal obvineného XXXXX pre prečiny porušovania domovej slobody podľa §194 ods. 1 a krádeže podľa § 212 ods.1 Trestného zákona pre skutok, ktorého sa mal dopustiť tak, že 9. 11. 2012 o 16.00 h v Hrabušiciach, na ulici Lúčnej, cez neuzamknutú bráničku vošiel do ohradeného dvora rodinného domu č. 549 a z neuzamknutej garáže zobra bicykel zn. Kellys v hodnote 450,- € ku škode XXXXX.
	
	V riebehu vyšetrovania bolo zistené, že obvinený XXXXX vyhlásil, že spáchal skutok a jeho priznanie je v súlade s výpoveďami vypočutých svedkov. Škoda bola poškodenej strane uhradená.

	Trestné stíhanie bolo podľa ň 216 ods. 1 Trestného poriadku podmienečne zastavené uznesením sp. zn. 3Pv 606/12 z 3. 1. 2013 a podľa § 216 ods. 2 Trestného poriadku mu bola určená skúšobná dobaq 12 mesiacov. Uznesenie nadobudlo právoplatnosť 15. 1. 2013. Skúšobná doba teda uplynula 15. 1. 2014.

	Pretože obvinený v skúšobnej dobe neviedol riadny život, podľa § 217 ods. 1 Trestného poriadku bolo rozhodnuté o pokračovaní v jeho trestnom stíhaní uznesením z 25. 2. 2014, ktoré nadobudlo právoplatnosť 4. 1. 2014.Pred spáchaním tohto skutku nebol odsúdený.

	Obvinený XXXXX bo odsúdený Okresným súdom v Spišskej Novej Vsi trestným rozkazom sp. zn. 0T 76/2013 z 22. 11. 2013, ktoý nadobudol právoplatnosť toho istého dňa, pre prečin ohrozenia pod vplyvom návykovej látky podľa § 289 ods. 1 Trestného zákona za skutok spáchaný 21. 11. 2013, k peňažnému trestu 300,- € a k trestu zákazu činnosti na 30 mesiacov.

	Podľa § 215 ods. 2 písm. a) Trestého poriadku prokurátor môže zastaviť tresté stíhanie, ak je trest, ku ktorému môže trestné stíhanie viesť, celkom bez významu popri treste, ktorý obvinenému už bol právoplatne uložený.

	Vzhľadom na vyššie oložené tresty, ako aj na to, že škoda bola uhradená, je trestné stíhanie v tejto trestnej veci celkom bez významu popri treste ktorý bol obvinenému už právoplatne uložený.

	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Ján Holotňák
prokurátor